4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก

2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่งบริสุทธิ์ (Zinc Metal) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป

  - โลหะสังกะสีผสม (Zinc Alloys) โดยมีส่วนผสมของโลหะชนิดอื่นได้แก่ อะลูมิเนียม
  แมกนีเซียม ฯลฯ

  ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

  - โลหะทองแดง

ประโยชน์หลักของโลหะสังกะสีแท่งบริสุทธิ์ และโลหะสังกะสีผสม

โลหะสังกะสีแท่งบริสุทธิ์ (Zinc Metal)

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

  - อุตสาหกรรมผลิตสังกะสีออกไซด์ เพื่อใช้ในอุตสาหกรรมผลิตยาง เช่น ยางรถยนต์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม (Zinc Alloys)

  - ใช้ในอุตสาหกรรมผลิตชิ้นส่วนรถมอเตอร์ไซด์ อาทิ เช่น คาบูเรเตอร์ของรถมอเตอร์ไซด์

  และอุปกรณ์ชิ้นส่วนต่างๆ ในรถยนต์

  - ผลิตเครื่องใช้ภายในบ้าน และสำนักงาน อาทิ เช่น กลอนจับบานประตู และหน้าต่าง

  ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน (Sulphuric Acid)

- ใช้ในขบวนการบำบัดน้ำเสีย

- ใช้ผลิตสารส้ม

- ใช้ในอุตสาหกรรมปุ๋ยเคมี

- อื่นๆ

4. ทองแดง (Copper Cathode)

- ใช้ในการผลิตท่อทองแดงเพื่อใช้เป็นส่วนประกอบของตู้เย็น

- ใช้ในการผลิตสายไฟฟ้า และเป็นส่วนประกอบของเครื่องใช้ไฟฟ้าต่างๆ

- ใช้ผสมโลหะสังกะสีเพื่อผลิตทองเหลือง

(2) การตลาดและภาวะการแข่งขัน

ภาวะอุตสาหกรรม

จากข้อมูลของกลุ่มศึกษาตะกั่วและสังกะสีระหว่างประเทศประจำปี 2552
ปริมาณการบริโภคโลหะสังกะสีของประเทศจีนเพิ่มสูงมากขึ้นถึงร้อยละ 18
แต่ปริมาณความต้องการโลหะสังกะสีในส่วนอื่นๆ ของโลกลดลงในอัตราที่ใกล้เคียงกัน (ร้อยละ 18)
ซึ่งเป็นผลจากภาวะเศรษฐกิจถดถอยทำให้ปริมาณการใช้โลหะสังกะสีโลกลดลงร้อยละ 5 ในปี 2552

ปริมาณความต้องการใช้โลหะสังกะสีในประเทศมีจำนวน 94,000 เมตริกตัน หรือลดลงร้อยละ 17
จากปีที่ผ่านมา ซึ่งสอดคล้องกับประเทศอื่นๆ ยกเว้นประเทศจีน
ความต้องการใช้โลหะสังกะสีในช่วงครึ่งแรกของปีลดลงเหลือเพียงสองในสามส่วนของปริมาณความต้องการใช้ในฤดูกาลปกติ
ส่วนในช่วงครึ่งหลังของปีมีปริมาณการใช้ที่เป็นไปตามปกติ

ราคาโลหะสังกะสีโลกในปี 2552 ได้ปรับเพิ่มขึ้นอย่างต่อเนื่องในครึ่งปีหลัง
และเพิ่มขึ้นสูงสุดในเดือนธันวาคมที่ราคา 2,376 ดอลลาร์สหรัฐต่อเมตริกตัน
โดยราคาโลหะสังกะสีโลกเฉลี่ยทั้งปีเท่ากับ 1,655 ดอลลาร์สหรัฐต่อเมตริกตัน ลดลง 220
ดอลลาร์สหรัฐต่อเมตริกตันหรือร้อยละ 12 จากปีที่ผ่านมา (1,875 ดอลลาร์สหรัฐต่อเมตริกตัน)

  ------------------------------ --- -- ---------------- ------------------
  ดอลลาร์สหรัฐต่อเมตริกตัน                   2552             2551

  ราคา LME ครึ่งปีแรก                      1,323            2,272

  ราคา LME ครึ่งปีหลัง                      1,988            1,478

  ราคา LME เฉลี่ยทั้งปี                      1,655            1,875
  ------------------------------ --- -- ---------------- ------------------

ปริมาณการจำหน่ายโลหะสังกะสี

ปี 2552 บริษัทฯ มีพันธะสัญญาที่ต้องจำหน่ายโลหะสังกะสีให้แก่ลูกค้าในช่วงครึ่งแรกของปี
ซึ่งเศรษฐกิจของประเทศประสบภาวะถดถอย ส่งผลให้ทั้งปีมีปริมาณการจำหน่ายโลหะสังกะสีจำนวน
109,946 เมตริกตัน เพิ่มขึ้นร้อยละ 6 จากปี2551 โดยมีปริมาณการจำหน่ายในประเทศจำนวน
78,563 เมตริกตัน หรือคิดเป็นร้อยละ 71 ลดลงร้อยละ 7 จากปีที่ผ่านมา
ส่วนการส่งออกโลหะสังกะสีมีจำนวน 31,383 เมตริกตัน เพิ่มขึ้นมากถึงร้อยละ 62 จากปี 2551

ภาวการณ์แข่งขัน

จากการที่โรงถลุงสังกะสีหลายแห่งทั่วโลกยกเว้นประเทศจีนตัดสินใจลดกำลังการผลิตลงให้ใกล้เคียงกับปริมาณความต้องการใช้ในช่วงปลายปี
2551 ส่งผลให้ปริมาณการผลิตโลหะสังกะสีลดลง ร้อยละ 11
แต่เมื่อรวมกับปริมาณการผลิตที่เพิ่มขึ้นของประเทศจีนร้อยละ 11
ทำให้ผลผลิตโลหะสังกะสีโลกลดลงเพียงร้อยละ 3
โดยกลุ่มศึกษาตะกั่วและสังกะสีระหว่างประเทศได้ประมาณการว่าในปีที่ผ่านมา
ปริมาณการผลิตรวมมากกว่าปริมาณความต้องการ 445,000 เมตริกตัน

สำหรับตลาดภายในประเทศ บริษัทฯ ได้ติดตามสถานการณ์อย่างใกล้ชิด
โดยปริมาณความต้องการใช้โลหะสังกะสีในภูมิภาคนี้ยังมีอยู่สูง
สาเหตุหลักมาจากการนำเข้าโลหะสังกะสีจำนวนมากของประเทศจีนในช่วงครึ่งปีแรก
อีกทั้งปริมาณโลหะสังกะสีในคลังสินค้าของ LME ในภูมิภาคนี้อยู่ในระดับคงที่
หลังจากมีการเพิ่มสูงขึ้นในช่วงสั้นๆ เมื่อเดือนกุมภาพันธ์ ดังนั้น บริษัทฯ
จึงเดินเครื่องเต็มกำลังการผลิตไม่เปลี่ยนแปลง

[]

  []

  []

[]

  []

[]

(3) การจัดหาผลิตภัณฑ์ สิ่งแวดล้อม และความปลอดภัย

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การทำเหมือง

บริษัทฯ ผลิตแร่สังกะสีจากเหมืองแม่สอดได้จำนวน 157,000 เมตริกตัน โดยมีสังกะสีร้อยละ 21.6
แบ่งเป็นแร่สังกะสีเกรดสูงจำนวน 94,000 เมตริกตันและหัวแร่สังกะสีอีกจำนวน 63,000
เมตริกตัน คิดเป็นปริมาณโลหะสังกะสีจำนวน 34,000 เมตริกตัน

เหมืองแม่สอดได้เจาะสำรวจเพิ่มเติมในบริเวณพื้นที่เหมืองรวม 6,000 เมตร
เพื่อวางแผนการทำงานจนถึงอายุสิ้นสุดของการทำเหมือง

ได้มีการทบทวนปริมาณแร่สำรองและการวางแผนทำเหมือง ด้วยอัตราการผลิตแร่ในปัจจุบัน
เหมืองจะมีอายุประมาณ 6 ปีครึ่ง โดยเป็นการทำเหมืองประมาณ 4 ปี
แต่การย่อยแร่และการลอยแร่จะดำเนินการผลิตต่อเนื่องไปอีก 2 ปีครึ่ง

วัตถุดิบของโรงถลุงสังกะสี

เหมืองแม่สอดผลิตแร่ป้อนโรงถลุงสังกะสีได้เพียงหนึ่งในสามของปริมาณแร่ที่โรงถลุงสังกะสีต้องการ
ส่วนที่เหลือจะต้องนำเข้าจากต่างประเทศ

ปี 2552 บริษัทฯ นำเข้าวัตถุดิบแร่สังกะสีจำนวน 162,000 เมตริกตัน
ที่คุณภาพเนื้อโลหะสังกะสีเฉลี่ยร้อยละ 44 หรือคิดเป็นปริมาณ 72,000 ตันโลหะ
วัตถุดิบที่นำเข้ามีทั้งในรูปของซัลไฟด์ ออกไซด์และ ซิลิเกต
เนื่องจากโรงถลุงสังกะสีมีความสามารถในการผลิตโลหะสังกะสีจากวัตถุดิบเหล่านี้ได้
วัตถุดิบส่วนใหญ่นำเข้ามาจากประเทศออสเตรเลียและประเทศเปรู
ส่วนที่เหลือจะนำเข้าจากประเทศไต้หวันและอื่นๆ เพื่อให้มีความยืดหยุ่นในการนำเข้าวัตถุดิบ บริษัทฯ
ได้เริ่มทดลองใช้วัตถุดิบที่นำเข้าจากแหล่งใหม่ๆ
วัตถุดิบเหล่านี้มักมีสารมลทินสูงและต้องมีกระบวนการผลิตเพิ่มเติมก่อนส่งเข้ากระบวนการผลิตโลหะปรกติ

การผลิต

ปี 2552 โรงผลิตแคลไซน์
จังหวัดระยองได้เปิดหน่วยการผลิตใหม่เพื่อปรับสภาพวัตถุดิบสังกะสีออกไซด์ ซึ่งเป็นวัตถุดิบทุติยภูมิ
(Secondary Raw Material) ที่นำเข้ามาจากประเทศไต้หวัน
ให้สามารถใช้เป็นแร่ป้อนที่โรงถลุงสังกะสี จังหวัดตากได้

โรงถลุงสังกะสี จังหวัดตากใช้วัตถุดิบแร่สังกะสีซิลิเกตถึงร้อยละ 41
ของปริมาณวัตถุดิบแร่ที่ใช้ทั้งหมด ส่วนที่เหลือจะเป็นแคลไซน์ (จากการย่างแร่สังกะสีซัลไฟด์)
และสังกะสีออกไซด์

โรงถลุงสังกะสีผลิตแผ่นโลหะสังกะสีจำนวน 112,000
เมตริกตันและหลอมเป็นผลิตภัณฑ์โลหะสังกะสีจำนวนทั้งสิ้น 110,000 เมตริกตัน จำแนกเป็น
โลหะสังกะสีแท่งบริสุทธ์ (SHG Zinc) และโลหะสังกะสีผสม (Zinc alloys) จำนวน 79,000
และ 31,000 เมตริกตันตามลำดับ

โรงถลุงสังกะสีสามารถผลิตแผ่นโลหะทองแดง (Copper cathode) จำนวน 490 เมตริกตัน ซึ่ง
เป็นผลพลอยได้จากกระบวนการสกัดแร่ ส่วนโรงผลิตแคลไซน์ผลิตกรดกำมะถันได้จำนวน 113,000
เมตริกตัน

(ข) สิ่งแวดล้อมและความปลอดภัย

บริษัทฯและพนักงานทุกคนให้ความสำคัญยิ่งในความรับผิดชอบต่อการรักษาสภาพแวดล้อมและการใช้ทรัพยากรธรรมชาติอย่างคุ้มค่า
ตลอดจนการปฏิบัติตามข้อกำหนด กฎหมาย มาตรฐานด้านความปลอดภัยและอาชีวอนามัยของบุคลากร
และมาตรฐานสากล ซึ่งได้แก่ ระบบการจัดการด้านคุณภาพ ISO 9001
ระบบการจัดการด้านสิ่งแวดล้อม ISO 14001 และระบบการจัดการอาชีวอนามัยและความปลอดภัย
OHSAS 18001 /TIS 18001 อย่างเคร่งครัด

บริษัทฯมีความห่วงใยและเอาใจใส่ต่อสุขภาพอนามัยและความปลอดภัยของพนักงานและผู้มีส่วนได้เสียในธุรกิจโดยเฉพาะชุมชนที่อยู่ใกล้เคียง
โดยดำเนินมาตรการต่างๆ เพื่อป้องกันและลดผลกระทบด้านสิ่งแวดล้อมจากการดำเนินธุรกิจ
ในแต่ละปีบริษัทฯมีค่าใช้จ่ายในการลงทุนและดำเนินการด้านสิ่งแวดล้อมเป็นจำนวนไม่ต่ำกว่า 200
ล้านบาท นอกจากนี้บริษัทฯ ยังได้ทำงานร่วมกับหน่วยงานราชการและชุมชนท้องถิ่นอย่างใกล้ชิด
เพื่อสนับสนุนและส่งเสริมการรักษาคุณภาพสิ่งแวดล้อมร่วมกัน
รวมทั้งกำหนดเป้าหมายในการลดและควบคุมผลกระทบต่อสิ่งแวดล้อม
โดยได้ดำเนินการตามมาตรการลดผลกระทบและติดตามตรวจสอบคุณภาพสิ่งแวดล้อมที่เป็นไปตามเกณฑ์มาตรฐานของทางราชการ

ในรอบปี 2552 บริษัทฯ มีการดำเนินงานด้านสิ่งแวดล้อม ดังนี้

โรงถลุงสังกะสี จังหวัดตาก

-   มีการลงทุนเพื่อการจัดการกากแร่และกากของเสียจากกระบวนการผลิต
    โดยดำเนินการปิดบ่อเก็บกากแร่ที่ 3 ในระยะสุดท้ายจะแล้วเสร็จภายในเดือนเมษายน 2553

-   ดำเนินกิจกรรมด้านอาชีวอนามัยและความปลอดภัยอย่างจริงจังและต่อเนื่อง
    ทั้งการสร้างจิตสำนึกความปลอดภัย
    การฝึกอบรมและการตรวจติดตามด้านความปลอดภัยอย่างเข้มงวด
    จนมีสถิติปลอดอุบัติเหตุถึงขั้นหยุดงานอย่างต่อเนื่อง 1,094,349 ชั่วโมง
    และได้รับรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงาน ประจำปี 2552 จากกระทรวงแรงงาน

    โรงผลิตแคลไซน์ จังหวัดระยอง

-   สามารถควบคุมปริมาณการปล่อยซัลเฟอร์ไดออกไซด์ (SO2)
    ออกสู่บรรยากาศภายนอกอย่างมีประสิทธิภาพ โดยค่าวัดเฉลี่ยอยู่ที่ 267 ppm.
    ซึ่งต่ำกว่าค่ามาตรฐานที่กฎหมายกำหนดไม่เกิน 500 ppm.

เหมืองแม่สอด จังหวัดตาก

-   การเฝ้าระวังและตรวจติดตามคุณภาพสิ่งแวดล้อมตามมาตรการในรายงานการวิเคราะห์ผลกระทบสิ่งแวดล้อม
    (EIA) ฉบับใหม่
    ซึ่งมีความเข้มข้นโดยการเพิ่มความถี่และสถานีเก็บตัวอย่างมากขึ้นจากเดิมยังคงดำเนินการอย่างเข้มงวด
    ซึ่งผลการตรวจวัดพบว่าสามารถควบคุมให้อยู่ในเกณฑ์มาตรฐานที่ราชการกำหนดทุกประการ

-   ดำเนินการฟื้นฟูสภาพแวดล้อมในพื้นที่สิ้นสุดการทำเหมืองแล้ว
    โดยการนำหญ้าแฝกมาเป็นพืชเบิกนำต่อเนื่องมาตั้งแต่ปี 2546 จนถึงปี 2552
    รวมจำนวนหญ้าแฝกที่ปลูกไปแล้ว 13 ล้านต้น
    เหมืองแม่สอดจึงนับเป็นแหล่งปลูกหญ้าแฝกใหญ่ที่สุดแห่งหนึ่งในประเทศไทย

-   เหมืองแม่สอดประสบผลสำเร็จมีสถิติชั่วโมงการทำงานปลอดอุบัติเหตุถึงขั้นหยุดงานครบ
    2,000,000 ชั่วโมงในเดือนสิงหาคม 2552

    สรุปค่าใช้จ่ายในด้านสิ่งแวดล้อมของบริษัทฯ ปี 2550-2552

    หน่วย : ล้านบาท

[TABLE]